ایران مجلسی اورمیه میلت وکیلی نادر قاضی‌پور، پرزیدنت حسن روحانی‌نی یئنی قوراجاغی 12.جی کابینه‌ده داها چوخ تورک باخانا یئر وئرمه‌سی قونوسوندا اویاردی.
ایران اؤیرنجی خبر آژانسی ایسنایا گؤره، باش قورولدا مجلسه خطاب ائدن قاضی‌پور، "کابینه‌ده تورک باخانلارین ساییسی آرتما‌لی‌دیر. اگر بئله اولمازسا روحانی حکومتی، تورک‌لرین یاشادیغی یئرلردن وکیل اولان 110 تورک میلت وکیلین‌دن گوون‌اویو گؤزلمه‌سین" دئدی.
قاضی‌پور،
"ایران جمعیتی‌نین تخمینا یوزده 50سی تورکجه دانیشیر. مجلسه اؤنریله‌جک یئنی تحصیل باخانی، آنایاسانین 15.جی و 19.جو ماده‌لرینی تطبیق ائتمه‌سی، اوخول و اونیورسیته‌لرده تورکچه تحصیلی گرچکلشدیرمه‌سی لازیم اولدوغونو بیلمه‌لی‌دیر" دئیه دانیشدی.
ایران آناسی‌نین 15.جی ماده‌سینده، "ایرانین رسمی و اورتاق دیلی فارسجا‌دیر. رسمی یازیشما‌لار و درس کیتاب‌لاری بو دیلله یازیلیر. آنجاق مطبوعات و کوتلوی ارتباط واسطه‌لرینده، اوخوللاردا یئرلی و طایفه دیل‌لری ایله او دیل‌لره عاید ادبیاتین فارسچانین یانی سیرا اؤیردیلمه‌سی سربست‌دیر" ایفاده‌لری وار.
19.جو ماده، میلتین بوتون فردلری‌نین، هانسی قوم و قبیله‌دن اولورسا اولسون برابر حاق‌لاردان یارارلاناجاغینا رنگ، عرق، دیل و بنزرلری‌نین آیریمچیلیق سببی اولابیلمه‌یه‌جیینی ایچریر.
ایران مجلیسینده 290 میلت وکیلی وار. روحانینین اؤنوموزدکی آی یئنی کابینه‌سینی آچیقلاماسی گؤزلنیلیر.
